**ΤΟΜΕΑΣ ΡΩΣΙΑΣ ΕΥΡΑΣΙΑΣ ΚΑΙ ΝΟΤΙΟΑΝΑΤΟΛΙΚΗΣ ΕΥΡΩΠΗΣ (ΤΟ.Ρ.Ε.Ν.Ε.)**

**Ακαδημαϊκός Επιβλέπων: Δρ. Κωνσταντίνος Φίλης**

Ο Τομέας Ρωσίας, Ευρασίας και Νότιο-ανατολικής Ευρώπης (ΤΟ.Ρ.Ε.Ν.Ε.), που λειτουργεί από το 2004, ασχολείται με τη μελέτη και την ανάλυση των τρεχόντων ζητημάτων στον ευρασιατικό χώρο. Το ερευνητικό πεδίο του καλύπτει γεωγραφικά το σύνολο του μετα-σοβιετικού χώρου και της Νότιο-ανατολικής Ευρώπης, ο οποίος εκτείνεται από την Θάλασσα της Βαλτικής μέχρι την Ιαπωνία, διατηρώντας τη γεωγραφική του εγγύτητα με ασταθείς περιοχές του πλανήτη, όπως η Μέση Ανατολή, η Ανατολική Ασία και τα Βαλκάνια.

Ο ΤΟ.Ρ.Ε.Ν.Ε. αποτελείται από 4 ερευνητικές ομάδες με δυναμικό 50 επιστημόνων και δοκίμων ερευνητών, σε προπτυχιακό, μεταπτυχιακό και διδακτορικό επίπεδο από διάφορα πανεπιστήμια. Οι εργασίες του Τομέα εκδίδονται σε ένα ερευνητικό δελτίο σε μηνιαία βάση.

**Συντονιστής Ερευνητικών Ομάδων:** Δημοσθένης Δημόπουλος

Ο Τομέας Ρωσίας, Ευρασίας και Νότιο-ανατολικής Ευρώπης (ΤΟ.Ρ.Ε.Ν.Ε.) απαρτίζεται από τις παρακάτω ερευνητικές ομάδες:

* **Ομάδα** **Εξωτερικής Πολιτικής, Άμυνας και Ασφάλειας.**

Αντικείμενο της ομάδας είναι η έρευνα και η παρακολούθηση των εξελίξεων στην περιοχή του μετα-σοβιετικού χώρου σχετικά με ζητήματα που αφορούν στην εξωτερική πολιτική, την άμυνα και την ασφάλεια.

* **Ομάδα Ανθρωπίνων Δικαιωμάτων και Δημοκρατίας.**

Αντικείμενο της ομάδας αποτελεί η έρευνα και η μελέτη των ιδιαιτεροτήτων των πολιτικών συστημάτων των χωρών που ανήκουν στο ερευνητικό πεδίο του Τομέα, αλλά και η ανάλυση των εξελίξεων διαφόρων ζητημάτων σχετικά με την θέση και κατάσταση των ανθρωπίνων δικαιωμάτων στο εσωτερικό τους.

* **Ομάδα Οικονομίας, Ενέργειας και Περιβάλλοντος.**

Αντικείμενο της ομάδας είναι η μελέτη και κατανόηση των οικονομικών, ενεργειακών και περιβαλλοντικών εξελίξεων στην περιοχή της Ασίας και της νότιο-ανατολικής Ευρώπης με ιδιαίτερη έμφαση στον μετα-σοβιετικό χώρο.

* **Ομάδα Ειδικών Θεμάτων.**

Η Ομάδα Ειδικών Θεμάτων αποτελείται από ένα δυναμικό ερευνητών, που ασχολούνται με τη συγγραφή επιστημονικών κειμένων, policy papers και άρθρων γνώμης που αφορούν ζητήματα επικαιρότητας στο γεωγραφικό φάσμα που εξετάζει ο Τομέας.